
ANUNȚ CONCURS
ocupare post vacant

UNITATEA ADMINISTRATIV-TERITORIALĂ COMUNA GOGOȘU, județul Mehedinți, organizează concurs pentru ocuparea, pe perioadă nedeterminată, cu normă întreagă de 8 ore/zi, 40 de ore/săptămână, a unui post contractual vacant de execuție de Muncitor I, din cadrul Compartimentului Cultură al aparatului de specialitate al Primarului comunei Gogoșu, post prevăzut în organigrama și statul de funcții aprobate, în conformitate cu prevederile Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și ale art. XXII alin. (2) coroborat cu  alin. (3) lit. a) din Legea nr. 141/2025 privind unele măsuri fiscal-bugetare, cu modificările și completările ulterioare.

INFORMAȚII GENERALE REFERITOARE LA POST:
1) Denumirea postului: Muncitor I, cod COR 515301-  Îngrijitor clădiri;
2) Durata timpului de muncă aferentă postului pentru care se organizează concursul de recrutare este de 8 ore/zi, 40 ore/săptămână, contract individual de muncă pe perioadă nedeterminată;
3) Nivelul postului: funcție contractuală de execuție;
4) Locul desfășurării activității: Căminele culturale aflate în administrarea U.A.T. Comuna Gogoșu, situate pe raza administrativ-teritorială a comunei Gogoșu, în cadrul Compartimentului Cultură al aparatului de specialitate al Primarului comunei Gogoșu.
5) Scopul principal al postului: Asigurarea pregătirii, întreținerii și funcționalității căminelor culturale aflate în administrarea U.A.T. Comuna Gogoșu, precum și sprijinirea logistică a organizării și desfășurării activităților, evenimentelor și manifestărilor culturale și comunitare.
6) Probele stabilite pentru concurs, sunt următoarele:
a) Verificarea eligibilității candidaților;
b) Proba scrisă;
c) Interviul.
I. Condiții generale prevăzute de art. 15 din H.G. 1336/2022 :
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicata, cu modificările si completările ulterioare, si cerințele specifice prevăzute la art. 542 alin. (1) si (2) din Ordonanța de urgenta a Guvernului nr. 57/2019 privind Codul administrativ, cu modificările si completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II: Condiții specifice de participare la concurs: 
· studii medii liceale absolvite  cu diplomă de bacalaureat;
· vechime în specialitatea studiilor: nu se solicită;
· vechime în muncă: minimum 3 ani;
· calificare profesională: nu se solicită.

III. Atribuțiile postului:
· Pregătește sălile și celelalte spații ale căminelor culturale, în funcție de specificul activităților și manifestărilor programate.
· Participă la aranjarea și rearanjarea meselor, scaunelor, mobilierului, panourilor și celorlalte elemente necesare desfășurării manifestărilor organizate sau găzduite în căminele culturale.
· Asigură, după încheierea activităților și manifestărilor, strângerea, ordonarea și depozitarea corespunzătoare a materialelor și obiectelor utilizate.
· Sprijină personalul Compartimentului Cultură în activitățile logistice necesare pregătirii și desfășurării manifestărilor culturale și comunitare.
· Participă la amenajarea și decorarea spațiilor căminelor culturale cu ocazia sărbătorilor, evenimentelor și manifestărilor organizate de instituție.
· Asigură curățenia și ordinea în spațiile interioare și exterioare aferente căminelor culturale, în vederea desfășurării în condiții corespunzătoare a activităților și manifestărilor.
· Menține libere și curate căile de acces și spațiile destinate publicului pe perioada pregătirii și desfășurării activităților organizate în căminele culturale.
· Participă, în limita atribuțiilor postului, la recepționarea, așezarea și depozitarea materialelor, consumabilelor și elementelor de decor destinate activităților căminelor culturale.
· Asigură păstrarea și utilizarea corespunzătoare a mobilierului, materialelor și dotărilor utilizate pentru activitățile culturale.
· Urmărește starea generală a sălilor, spațiilor, mobilierului și dotărilor căminelor culturale și informează superiorul ierarhic cu privire la defecțiunile, deteriorările sau neregulile constatate.
· Efectuează numai lucrări simple de întreținere aferente spațiilor și dotărilor căminelor culturale, care nu necesită calificare, autorizare sau atestare profesională specială.
· Respectă normele de securitate și sănătate în muncă, de prevenire și stingere a incendiilor și regulile privind situațiile de urgență.
· Informează de îndată superiorul ierarhic despre orice situație care poate pune în pericol persoanele, bunurile sau clădirile căminelor culturale.
· Respectă regulamentul intern, regulamentul de organizare și funcționare și dispozițiile legale aplicabile activității desfășurate.
· Îndeplinește și alte atribuții dispuse de conducătorul instituției, în legătură cu activitatea căminelor culturale aflate în administrarea U.A.T. Comuna Gogoșu și în limitele competențelor postului.
IV. Documente solicitate candidaților pentru întocmirea dosarului de concurs, conform art. 53 din H.G 1336/2022
   a) formular de înscriere la concurs, conform modelului prevăzut la anexa nr. 2;
   b) copia actului de identitate sau orice alt document care atesta identitatea, potrivit legii, aflate in termen de valabilitate;
   c) copia certificatului de căsătorie sau a altui document prin care s-a realizat schimbarea de nume, după caz;
   d) copiile documentelor care atesta nivelul studiilor si ale altor acte care atesta efectuarea unor specializări, precum si copiile documentelor care atesta îndeplinirea condițiilor specifice ale postului solicitate de autoritatea sau instituția publica;
   e) copia carnetului de munca, a adeverinței eliberate de angajator pentru perioada lucrata, care sa ateste vechimea in munca si in specialitatea studiilor solicitate pentru ocuparea postului;
   f) certificat de cazier judiciar sau, după caz, extrasul de pe cazierul judiciar;
   g) adeverința medicala care sa ateste starea de sănătate corespunzătoare, eliberata de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
   h) certificatul de integritate comportamentala din care sa reiasă ca nu s-au comis infracțiuni prevăzute la art. 1 alin. (2) din Legea nr. 118/2019 privind Registrul National automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si funcționarea Sistemului National de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție sociala, precum si orice entitate publica sau privata a cărei activitate presupune contactul direct cu copii, persoane in vârsta, persoane cu dezabilități sau alte categorii de persoane vulnerabile ori care presupune examinarea fizica sau evaluarea psihologica a unei persoane;
   i) curriculum vitae, model comun european.
Documentele prevăzute la alin. (1) se prezintă în original și copii, care se certifică pentru conformitate cu originalul de către secretarul de concurs.

	În funcție de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34 din Hotărârea Guvernului nr. 1336/2022, respectiv 10 zile lucrătoare de la data afișării anunțului pentru ocuparea unui post vacant, respectiv de 5 zile lucrătoare pentru ocuparea unui post temporar vacant.
	În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la adresa de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
	Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf, documentele fiind acceptate doar în formă lizibilă.
	Nerespectarea transmiterii documentelor și a termenelor prevăzute mai sus, după caz, conduce la respingerea candidatului.
	Prin raportare la nevoile individuale, candidatul cu dezabilități poate înainta comisiei de concurs, în termenul prevăzut la art. 34 din Hotărârea Guvernului nr. 1336/2022, propunerea sa privind instrumentele necesare pentru asigurarea accesibilității probelor de concurs.
V. TERMENUL DE DEPUNERE A DOSARELOR este pe data de 03.08.2026
1. Dosarele de concurs se depun la sediul Instituției, la compartimentul Resurse Umane, în termenul de 10 zile lucrătoare, de la data publicării anunțului de concurs pe site-ul primăriei comunei Gogoșu, respectiv https://primaria-gogosu.ro/, și pe site-ul oficial al Posturilor vacante în administrația publică din România, respectiv https://posturi.gov.ro/ , în perioada 18.09.2026, ora  12:00 până la 02.10.2026 ora 15:00.
2. Proba scrisă se va desfășura în data de 12.10.2026 ora 10:00, la Unitatea administrativ Teritorială Gogoșu, Județul Mehedinți, iar interviul în termen de 2 zile lucrătoare, respectiv 15.10.2026 , ora 10:00.

VI. BIBLIOGRAFIE:
1) Legea nr. 53/2003 – Codul muncii, republicată, cu modificările și completările ulterioare;
  cu tematica - Legea nr. 53/2003 – Codul muncii, republicată, cu modificările și completările ulterioare: Capitolul V- secțiunea a 3-a, secțiunea a 4-a, secțiunea a 5-a, secțiunea a 6-a, secțiunea a 8-a; Titlul III (Timpul de muncă şi timpul de odihnă), Cap. I Timpul de muncă, Secțiunea 1 – (Durata timpului de muncă).
        2) Legea nr. 319/2006 a securității și sănătății în muncă, cu modificările și completările ulterioare.    
cu tematica - Legea nr. 319/2006 a securității și sănătății în muncă, cu modificările și completările ulterioare – Capitolul I – Dispoziții generale, Capitolul II- Domeniu de aplicare,  Capitolul IV – Obligațiile lucrătorilor.
       3) Ordinul ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare.
· cu tematica - Ordinul ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare – Capitolul VI -  Norme de igienă și sănătate publică aplicabile unităților de folosință publică.
        4) Constituția României, republicată
            cu tematica -  Constituția României, republicată;



VII. CALENDARUL DE DESFĂȘOARE A CONCURSULUI, inclusiv data limită și ora până la care pot fi depuse dosarele de concurs:
	Nr. Crt.
	Activitate
	Data
	Ora

	1.
	Data postării/publicării anunțului
	18.09.2026
	 12:00

	2.
	Data limită de depunere a dosarelor
	02.10.2026
	 15:00

	3.
	Selecția dosarelor
	06.10.2026
	 10:00

	4.
	Afișarea selecției dosarelor
	06.10.2026
	 13:00

	5.
	Termen limită pentru depunerea contestațiilor privind selecția dosarelor
	07.10.2026
	 13:00

	6.
	Afișarea rezultatelor la contestații
	08.10.2026
	 13:00

	7.
	Proba scrisă
	12.10.2026
	 10:00

	8.
	Afișarea rezultatelor la proba scrisă
	12.10.2026
	 13 :00

	9.
	Termen limită contestații la proba scrisă
	13.10.2026
	 13 :00

	10.
	Afișarea rezultatelor la soluționarea contestațiilor la proba scrisă
	14.10.2026
	 13 :00

	11.
	Interviul
	15.10.2026
	 10.00

	12.
	Afișarea rezultatelor la proba de interviu
	15.10.2026
	 12.00

	13.
	Termen limită contestații la proba de interviu
	16.10.2026
	 12 :00

	14.
	Afișarea rezultatelor la soluționarea contestațiilor la proba de interviu
	19.10.2026
	 12 :00

	15.
	Afișarea rezultatelor finale ale concursului
	19.10.2026
	 13 :00



VIII. RELAȚII SUPLIMENTARE
[bookmark: _Hlk228862998][bookmark: _Hlk228862909]Detalii privind organizarea și desfășurarea concursului se pot obține la numărul de telefon: 0 252 357 228 sau 0731556938, e-mail : clgogosu@gmail.com sau la sediul Primăriei Comunei Gogoșu, județul Mehedinți, str. Carol I, nr. 85, la Compartimentul Resurse Umane. 
[bookmark: _Hlk228863458]




VICEPRIMAR CU ATRIBUȚII DE PRIMAR,
                                                                Balica Florică



Publicat 18.09.2026 ora 12:00

